**Topaic 11**

**Éadaí agus Siopadóireacht**

**Feidhmeanna an aonaid**

*San aonad seo foghlaimeoidh an rang conas/faoi:*

* cineálacha éagsúla éadaí a ainmniú
* eolas a lorg agus a thabhairt faoi dhath
* tuairimí a chur in iúl
* tuairimí a lorg is a thabhairt
* idirdhealú a dhéanamh idir éadaí éagsúla
* fiafraí faoi chostas agus eolas a thabhairt faoi chostas

**An ghramadach**

*San aonad seo clúdaítear:*

* Aidiachtaí san uatha agus san iolra: geansaí deas, léine bhuí, bróga dubha
* Na réimíreanna **ró** agus **an-**: rómhór, ró-éadrom, an-deas
* Uimhreacha: deich euro, fiche euro, tríocha euro… céad euro
* Aidiachtaí taispeántacha: seo, sin

**Stór focal**

*San aonad seo clúdaítear:*

* Cineálacha éadaí: geansaí, bríste, léine, t-léine, fo-éadaí, sciorta, gúna, culaith, stocaí, bróga, cóta, hata, buataisí, blús
* Dathanna: dubh, bán, dearg, buí, gorm, glas, donn, dath oráiste, bándearg
* Aidiachtaí: deas, saor, daor, beag, mór, éadrom, dorcha

**Beidh an foghlaimeoir in ann…**

**Labhairt**

* Na príomhbhaill éadaigh agus na príomhdhathanna a ainmniú agus tuairimí an-simplí a chur in iúl faoi éadaí. Ceist a chur faoi chostas.

**Cluastuiscint**

* Cur síos an-simplí a bhaineann le baill éadaigh, an dath atá orthu agus an costas a bhaineann leo a thuiscint.

**Léamhthuiscint**

* Ainmneacha na bpríomhbhall éadaigh agus na ndathanna a thuiscint agus praghsanna simplí a thuiscint.

**Scríbhneoireacht**

* Abairtí a scríobh le haidiachtaí san uatha agus san iolra agus na réimíreanna **ró** agus **an-**

**Moltaí**

* Moltar na gníomhaíochtaí a dhéanamh san ord seo a leanas

Cineálacha Éadaí Éagsúla (Labhairt)

Cad atá orm? (Éisteacht)

An Fhoghraíocht Súil siar

ar *s* leathan agus *s* caol (Foghraíocht)

Tuairimí a chur in iúl (Labhairt)

ró- agus an- (Scríbhneoireacht)

An Fhoghraíocht Súil siar ar

*o* nó *ó* agus *e* nó *é* (Foghraíocht)

Costas (Labhairt)

Ailín agus Pól ag siopadóireacht (Éisteacht)

An Banc Teanga

* Ní gá an t-ord seo a leanúint. Laistigh de gach topaic, tá réimse leathan de ghníomhaíochtaí éagsúla. Ní gá gach gníomhaíocht a dhéanamh le do ghrúpa. Roghnaigh na gníomhaíochtaí bunaithe ar riachtanais agus ar chumas na bhfoghlaimeoirí. Tá treoracha soiléire mar aon le gach gníomhaíocht. Tá gníomhaíochtaí sa bhreis bunaithe ar ghnéithe den ghramadach a thagann chun cinn sa topaic ar fáil chomh maith agus moltar iad a úsáid i dteannta le gníomhaíochtaí éagsúla. Tá moltaí ar fáil sna treoracha a ghabhann leis na gníomhaíochtaí difriúla.